钦定古今图书集成/理学汇编/经籍典/第174卷 > 卫
## 钦定古今图书集成/理学汇编/经籍典/第174卷 > 卫

姬姓，侯爵。出自周武王同母少弟，封为成王大司寇，
食采于康，谓之康叔。成王诛武庚，灭三监，中分其地，
以其半立康叔，封为卫伯。分以大路、𬘬茷、旃旌、大吕
之乐，命以《康诰》，而封于商虚。其地汲郡朝歌县是也。
其数世孙桓公完之十三年，鲁隐公即位，《春秋》作“出
公。”十二年，西狩获麟。后十一世，声公之子成侯速复
降爵为侯。速孙嗣君，更贬号曰“君”，而止有濮阳之地。
后六世而秦二世废其君为庶人。